Τα αντικολλητικά σκεύη αποτελούν την πιο συνηθισμένη επιλογή καθώς όπως μας προδίδει και το όνομα, είναι ιδανικά για μαγείρεμα υλικών που μπορεί να κολλήσουν, ακόμα και χωρίς προσθήκη λιπαρής ουσίας. Σε αυτά μπορούμε να ψήσουμε φιλέτα ψαριού και κρέατος, μπριζόλες, κοτόπουλο κ.ά. Επίσης, είναι ιδανικά για ομελέτες και κρέπες αλλά και για γρήγορο σοτάρισμα λαχανικών. Tip: Τα αντικολλητικά σκεύη είναι ιδιαίτερα επιρρεπή στις γρατζουνιές, οπότε όταν μαγειρεύουμε χρησιμοποιούμε πάντα ξύλινη, πλαστική ή και σιλικονούχα κουτάλα. Προσοχή: Τα αντικολλητικά δεν πρέπει να τα αφήνουμε να κάψουν σε πολύ υψηλές θερμοκρασίες, και μάλιστα χωρίς να έχουμε προσθέσει κάποια λιπαρή ουσία, γιατί μπορεί να χαλάσει η αντικολλητική τους επιφάνεια.